Polisiemoorde: 'Gebruik dodelike mag,' sê Cele | Maroela Media
Bheki Cele, minister van polisie, het tydens die begrafnis van 'n polisiebeampte, een van ses beamptes wat in die afgelope tien dae vermoor is, gesê beamptes moet onthou dat hulle dodelike geweld mag gebruik.
Cele het sy skok uitgespreek nadat nog twee beamptes die afgelope naweek in die Wes-Kaap vermoor is. Twee beamptes van die Kraaifontein-polisiestasie is oorval en doodgeskiet terwyl hulle Saterdagoggend patrollies gedoen het. Die beamptes is van hul dienspistole beroof.
Vier beamptes is verlede week in KwaZulu-Natal vermoor. Konst. Mfihloyakhe Ndlovu, wat doodgeskiet is toe hy op 'n klag van gesinsgeweld gereageer het, is Sondag ter ruste gelê. Cele het tydens Ndlovu se begrafnis gesê die polisiediens is geskok oor die aantal polisiebeamptes wat vermoor word.
"Hoewel dit tans 'n donker tyd vir ons in die polisie is, sal ons nie deur hierdie lafhartige dade afgeskrik word nie. Laat ek polisiebeamptes daaraan herinner dat die wet aan jou kant is om daadwerklik te reageer as jy deur misdadigers gekonfronteer word en dat jy dodelike geweld mag gebruik om jouself te verdedig."
Cele het versoek dat misdade teen polisiebeamptes swaarder gestraf word aangesien die polisie 'n nasionale bate is wat ten alle koste beskerm moet word.
Die minister het ook die sterftes weens voortslepende bendegeweld in die Wes-Kaap veroordeel. Hy het 'n beroep op gemeenskappe gedoen om die polisie by te staan in die stryd teen misdaad deur inligting te verskaf wat die polisie met hul ondersoeke kan help.
"Terwyl die onus op die polisie rus om misdaad te voorkom, te bestry en te ondersoek, het gemeenskappe ook 'n rol om te speel aangesien die misdadigers wat hierdie gruwelike dade pleeg uit die gemeenskappe kom wat ons bedien. Dit is nou die tyd om die verhouding tussen die gemeenskap en die polisie te versterk," het Cele afgesluit.
Jy's ook altyd net geskok hoed pffft. Jy moet báie mooi onthou dat enige persoon se lewe belangrik is nie net jou mense s'n nie. Nie lekker as dit met jou mense gebeur nie ne? Nou weet jy hoe voel ons klomp boere en blankes ook!
Ja, mnr Cele – die plaasmoordenaars gebruik wel dodelike mag. Wat weet jy van dodelike mag af?
Jy vind eers n week na n moord daarvan uit. Dan is die moordenaars laaaaankal weg!
Die probleem van geweld misdaad in SA is die gevolg Cele se mede ANC lede, swak bestuur van ons land en swak opleiding van SAP lede. Daar is 'n groot gedeelte van die SAP lede wat nie aan die minimum kwalifikasies voldoen en nie behoorlik opgelei is en dan word hulle blootgestel aan situasies waarvoor hulle nie opgelei is.
Die Minister – Generaal, moet nou begin werk aan die keuring van van sy mense en daarna moet opleinding weer op standaard kom en daar gekyk word aan menseverhoudings en dienslewering. Dit gaan jare neem, indien ooit om reg te stal.
Hierdie tipe uitsprake vanaf n minister is sprekend van die verwronge regstelsel waaraan ons onderwerp is. Vervolging of nie is eerstens die 'reg' van die staatsaanklaer, n persoon wat maak en breek sonder enige aanspreeklikheid en wie se rassistiese besluite gewoonlik staan.